kardosdrur/scandi-wiki huggingface dataset:
Bulsø

Bulsø (dansk) eller Bültsee (tysk) er en cirka 19,8 ha stor indsø i det nordlige Tyskland, beliggende nordvest for byen Egernførde (Egernfjord) ved bunden af halvøen Svansø i Sydslesvig. Syd for søen ligger Koslevmark (Koselmark), mod nordøst gården Birkesø. Bulsøen er et typisk eksempel på et dødishul fra Weichsel-istiden. Et dødishul er skabt af en isblok, der er blevet afskåret fra en gletsjer og som senere blev til en vandfyldt lavning. Søen har hverken til- eller afløb, søens vand er størstedelen grundvand. Vandhullet har en maksimal dybde på 13,4 m. Ved søens vestlige bred findes en badestrand. 

Bulsøen er næringsfattig (oligotrof) og huser plantearter som strandbo, tvepibet lobelie og på lidt dybere vand brasenføde. Arterne er karakteristiske for ikke-forurenede og næringsfattige indsøer. Søens bredder er yngleområdet for den lille vadefugl præstekraven. Hele sø-området er fredet siden 1982. Bulsø udgør sammen med Kolsø, Langsø, Birkesø, Snapsø og Vindeby Nor en kæde af søer mellem Slien og Egernfjord.

Sønavnet er første gang nævnt omkring 1600. Forleddet er substantiv glda. bolt (≈rulle) i grundbetydning rundagtig forhøjning (idg. *bhel≈svulme, være rund, sml. også oldn. bolr≈træstamme, planke).

Eksterne henvisninger

Noter 

Søer i Sydslesvig
Svans
Himmelmark Sø

Himmelmark Sø (dansk) eller Hemmelmarker See (tysk) er en sø i det nordlige Tyskland, beliggende lidt øst for godset Himmelmark i Barkelsby. Barkelsby ligger på halvøen Svansø (Sydslesvig) i delstaten Slesvig-Holsten. Søen har en total overflade på 82 ha og en maksimal dybde på 6,2 m. Den samlede længde af søens bred er på 4,2 km. Søen har afløb i Egernførde Fjord (Egernfjord). En smal landtange adskiller søen fra havet.

Øst for søen lå indtil 1900-tallet landsbyen Sofiero (Sophienruhe) .

Eksterne kilder/henvisninger 

 Om Himmelmark Sø på Ministerium für Energiewende, Landwirtschaft, Umwelt und ländliche Räume Schleswig-Holsteins websted 

Søer i Slesvig-Holsten
Svans
Giftsnoge

Giftsnoge (Elapidae: Græsk ἔλλοψ éllops ) er en familie af meget giftige slanger som findes i tropiske og subtropiske områder rundt om i verden, terrestrisk i Asien, Australien, Afrika, Nordamerika og Sydamerika, og akvatisk i Stillehavet og Det Indiske Ocean.

I øjeblikket er der 325 arter i 61 slægter som er anerkendt 

Giftsnoge findes en bred vifte af størrelser, fra de mindste arter som Drysdalia på 18 cm til den næsten 6 meter store Kongekobra.

De er kendetegnet ved et par af hule, fastsiddende tænder, runde pupiller og slank hovedform, i modsætning til slanger i hugormfamilien, som har smalle, lodrette pupiller, de bevægelige hugtænder og hoveder generelt markant bredere end nakken.

Slægt 

*Ikke inklusive Nominatformen underart

Referencer

Eksterne henvisninger 

Elapidae
Ditlev Rantzau (1689-1746)

Ditlev rigsgreve Rantzau (født 28. juli 1689, død 6. marts 1746 på Schloss Ahrensburg) var en holstensk godsejer, bror til Hans Rantzau, far til Frederik Rantzau og Dethlef Carl Rantzau.

Han var søn af generalmajor Otto Rantzau (1648-1698) og Anna Magdalene Brockdorff (1649-1695), blev immatrikuleret 1700 ved universitetet i Kiel og blev storfyrstelig holstensk landråd og kejserlig rigshofråd. I 1728 blev Rantzau ophøjet i den rigsgrevelige stand og 1731 ridder af den preussiske Sorte Ørns Orden.

I sit første ægteskab ægtede Rantzau 25. juni 1715 sin slægtning Frederikke Amalie Rantzau (16. februar 1703 - 18. juli 1736). Anden gang ægtede han 7. september 1738 Sophie Frederikke Joachime Ernestine von Grote (8. februar 1717 i Lüneburg - 6. december 1791 i Pinneberg), datter af storbritannisk og braunschweig-lüneburgsk landskabsdirektør Ernst Joachim Grote til Brese og Horn og Mariane du Faur de Pibrac.

Kilder 
Danmarks Adels Aarbog 1930.

Ditlev 4
Godsejere fra Slesvig og Holsten
Grever fra Tyskland
Danskere i 1700-tallet
Tyskere i 1700-tallet
Personer fra Holsten
Macron

En macron eller makron (af græsk μακρόν makron, lang) er et accenttegn, der bruges til at markere lange vokaler på flere sprog. Det har form som en vandret streg, der placeres over den pågældende vokal.

Macron findes ikke i dansk retskrivning. Her skrives i stedet som hovedregel en vokal, uanset om den er kort eller lang, idet ord fra andre sprog dog kan skrives med to vokaler. I praksis forekommer macron dog alligevel af og til ved oversættelser.

Brug 
Macron forekommer bl.a. på lettisk, litauisk, hawaiiansk, maori og ved transkription af japansk, kinesisk, arabisk, hindi, sanskrit, nepali m.fl. til latinske bogstaver, men betydningen varierer afhængig af sprogene.

 I de fleste tilfælde, så som i latinske og oldgræske ordbøger, på lettisk og litauisk og ved gengivelse af japansk med latinske bogstaver, angiver en macron, at en vokal er lang. F.eks. kan de japanske kanji for prinsesse, 王女, transskriberes med macron som ōjo, hvor det uden bliver til oujo.
 De oldgræske bogstaver eta og omega kan transskriberes med en macron (ē og ō) for at undgå forveksling med hhv. epsilon og omikron. I disse tilfælde bruges macron til at skelne mellem forskellige bogstaver, mens det i latinske ordbøger kun angiver længden på en vokal (f.eks. extrā).
 I pinyin, der er et system til at transskribere kinesisk, bruges macron til at tydeliggøre den første tone.
 I tyske tekster, især dem skrevet med kurrentskrift, benyttedes det indtil begyndelsen af det 20. århundrede også til forkortelse af konsonantfordobling, især ved n og m, da dette øgede læsbarheden for kurrentskrift mærkbart. M med macron blev senest brugt af margarinemærket Botterram (Botterram̄, altså Botterramm, ripuarisk smørrebrød).

Gengivelse og indtastning på computer

Tegnsæt 
Macron forekommer ikke i tegnsættet ASCII. I tegnsættene i ISO 8859-familien forekommer udvalgte tegn med macron. Unicode har til gengæld flere tegn med macron, og et hvilket som helst tegn kan desuden forsynes med macron ved at placere en såkaldt kombinerende macron (U+0304) efter det.

Litteratur 
 Elke von Boeselager: Schriftkunde: Basiswissen. Hahnsche Buchhandlung, 2004, , s. 57 ff.
 Bernhard Bischoff: Paläographie des römischen Altertums und des abendländischen Mittelalters. 3. oplag. Erich Schmidt Verlag, 2004, , s. 202 ff.

Noter 

Tegnsætning
Sundaøerne

Sundaøerne er en øgruppe i Sydøstasien. Politisk er de delt mellem Brunei, Øst-Timor, Indonesien og Malaysia. 

Sundaøerne kan deles i to grupper:

De store Sundaøer:
Borneo
Sulawesi
Java
Sumatra

De små Sundaøer:
Bali
Flores
Lombok
Sumba
Sumbawa
Timor
Barat Daya-øerne
Tanimbar-øerne

Navnet Sundaøerne kommer fra Pasundan, Vest-Java.

Referencer 

Øer i Asien
Øgrupper i Stillehavet
Mogens Berendt

Mogens Berendt (11. april 1944 – 23. juli 2014) var en dansk journalist, forfatter og studievært på TV-Avisen. Han er født i Køge Sogn, voksede op i Vallø på Stevns som søn af den lokale købmand og indledte sit arbejdsliv som traktorfører. Efter en prøvetid som helt ung journalist, kom han som 17-årig til USA og arbejdede bl.a. på New York Times og magasinet Time. Berendt udgav efterfølgende bogen Pax Americana, der analyserede problemerne i det amerikanske samfund.

I 1980’erne vendte han tilbage til Danmark og blev journalist på Weekendavisen. I denne periode udgav han den samfundskritiske bog Tilfældet Sverige (1983) der var en gennemgribende kritik af den svenske samfundsmodel. Bogen vakte stor opmærksomhed på begge sider af Øresund.

Berendt fik herefter job som studievært på DR og fortsatte sin kritiske journalistik på fjernsynsmediet. 
Efter en del rejser i udlandet, bl.a. til Indien, blev han optaget som medlem i Eventyrernes Klub.

Kilder 
 
 jyllands-posten.dk/indland/ECE6888276/tidligere-studievært-mogens-berendt-er-død Tidligere studievært Mogens Berendt er død
 berlingske.dk/navne/tidligere-studievært-mogens-berendt-er-død Tidligere studievært Mogens Berendt er død

Eksterne henvisninger 
 

Personer fra Stevns Kommune
Journalister fra Danmark
Tv-værter fra Danmark
Ansatte i DR
Faglitterære forfattere fra Danmark
Journalister ved Weekendavisen
Eventyrere fra Danmark
Danskere i 1900-tallet
Danskere i 2000-tallet
Great Glen forkastningen

Great Glen forkastningen, er en 100 km lang forkastningszone der skærer igennem det skotske højland, fra Inverness i nordvest højlandet til Fort William mod sydøst. Forkastningen danner en lang dal, der kaldes den store dal (The Great Glen). Det meste af dalen er fyldt med vand, i lange søer, kaldet Lochs, mest kendt er Loch Ness. Forkastningen producerer oftest kun meget små jordskælv, men nok til at det skal tages i betragtningen i bygninger.

Geologi
Pladetektonik
Skotlands geografi
Calliophis

Calliophis er en slægt af giftsnoge, en af flere almindeligvis kendt som orientalske koralslanger eller asiatiske koralslanger

Arter 
Arter i denne slægt er:
 Calliophis beddomei (M.A. Smith, 1943) - engelsk navn: Beddome's coral snake (Indien)
 Calliophis bibroni (Jan, 1858) engelsk navn: Bibron's coral snake (Indien)
 Calliophis bivirgatus (F. Boie, 1827) - engelsk navn: blue Malaysian coral snake (Indonesien, Cambodia, Malaysia, Singapore, Thailand)
 Calliophis castoe E.N. Smith, Ogale, Deepak & Giri, 2012 - engelsk navn: Castoe’s coral snake (Indien)
 Calliophis gracilis Gray, 1835 - engelsk navn: spotted coral snake (Thailand, Malaysia, Indonesien, Singapore)
Calliophis haematoetron E.N. Smith, Manamendra-Arachchi & Somweera, 2008 - engelsk navn: blood-bellied coral snake (Sri Lanka)
 Calliophis intestinalis (Laurenti, 1768) - engelsk navn: banded Malaysian coral snake (Indonesien, Malaysia)
 Calliophis maculiceps (Günther, 1858) - engelsk navn: speckled coral snake (Myanmar, Thailand, Malaysia, Vietnam, Cambodia, Laos)
 Calliophis melanurus (Shaw, 1802) - engelsk navn: Indian coral snake (Indien, Bangladesh, Sri Lanka)
 Calliophis nigrescens (Günther, 1862) - engelsk navn: black coral snake  (Indien)

NB: En binomial myndighed i parentes angiver, at de arter, er oprindeligt blev beskrevet i en anden slægten end Calliophis.

Referencer

Eksterne henvisninger 

Elapidae
Michael De Santa

Michael De Santa er en fiktiv karakter fra PC-, Xbox-, og Playstationspillet Grand Theft Auto 5. Michael er ikke med i andre videospil. Hans officielle job er filmproducer, men størstedelen af hans indtægter kommer fra røverier af forskellige slags.

Plot

I Grand Theft Auto 5 har Michael to venner Trevor Phillips og Franklin Clinton. De hjælper Michael med røverier og den slags. Før Michael og Trevor mødte Franklin røvede de også banker med en anden makker som hed Brad. En historie går nogle år tilbage i vinteren i år 2004, hvor Michael, Brad og Trevor røvede en Bank i Ludendorff, North Yankton. Da de flygtede fra politiet i deres flugtbil, blev de ramt af et tog, da de forsøgte at krydse en jernbaneoverskæring. Da de forsøgte at flygte til fods, blev den anden makker, Brad skudt af Dave Norton efter han gik foran Trevor som var den der var målet. Michael ville forsøge at hjælpe ham men forfalskede sin død ved at Dave Norton skød ved siden af Michael. Trevor måtte så efterlade dem begge to, og flygtede helt alene. Michael overlevede, men alle folk i Ludendorff-området troede han var død.

Personlighed 

Michael De Santa er baseret på en stereotyp forhenværende forbryder. Han plages af sin fortid som topforbryder, hvor han blandt andet begik røverier mod banker, og dræbte uskyldige mennesker som følge af hans lovovertrædelser.
Desuden er det amerikaneren Ned Luke der lægger stemme til Michael i spillet.

Udseende 
 
Michael er 48 år gammel (da spillets handling fandt sted i 2013). I Grand Theft Auto 5 kan spilleren skifte Michaels udseende, men han starter med at have mellemlangt hår, og være glatbarberet.

Familie 

Michael har desuden en familie i sin hjemby Los Santos (baseret på Los Angeles) som han tit i spillet kommer op at skændes med. I en lang del af spillet var hans familie også flyttet fra ham. Familien består af ham, hans kone Amanda De Santa, som er 43 år, hans datter Tracey De Santa, som er 22 år og hans søn James, som bare bliver kaldt Jimmy, som er 20 år.

Eksterne kilder/henvisninger 

gta.wikia.com

Fiktive personer
Grand Theft Auto
Red River

Red River of the South er en biflod fra højre til Mississippifloden i USA. Den er 2.189 km lang, med et afvandingsområde på 169.890 km².

Den har sit udspring i «Texas Panhandle», og løber derfra mod øst. Red River danner over en lang strækning grænse mellem delstaterne Oklahoma og Texas, og over en kortere del også mellem Arkansas og Texas. Floden svinger så mod syd og senere sydøst og løber ind i Louisiana, og munder ud i Atchafalaya og Mississippi omkring 70 kilometer nordvest for Baton Rouge. Floden har navnet efter den rødlige jord, som findes i afvandingsområdet.

Historie 
Store dele af floden var oprindelig ikke sejlbar i Louisiana på grund af en enorm samling af døde træer kaldet «the Great Raft», som blokerede floden over en strækning på op til 260 kilometer. Kaptajn Henry Miller Shreve ryddede op i træspærringerne i 1839, og floden var derefter sejlbar for mindre fartøjer mod nord til Natchitoches.

To broer over floden var i 1931 genstand for Red River Bridge-konflikten mellem Texas og Oklahoma.

Se også 
 Vandløb i USA

Litteratur 
 Tyson, Carl N. The Red River in Southwestern History. Norman: University of Oklahoma Press, 1981.

Eksterne kilder/henvisninger 

 Exploration of the Red River, av Randolph Marcy, 1852 (på Portal to Texas History)
 Handbook of Texas: Red River

Vandløb i Texas
Vandløb i Oklahoma
Vandløb i Arkansas
Vandløb i Louisiana
Indisk kobra

Indisk kobra (Naja naja) (Tamil: நாக ராஜா) (populært kaldet brilleslange) er en giftig slange, der hører til slægten Naja, der er en del af familien giftsnoge. Som navnet antyder lever den indiske kobra i det indiske subkontinent, og betragtes som den mest almindelige af alle kobraslanger. Det har fået tilnavnet "Brilleslange" efter det brilleformede mønster den har i nakken. Den indiske kobra spytter ikke gift, men udgør dog en betydelig risiko i deres hjemlande. De er truet i naturen og er fredede i Indien.

Slægt

Referencer

Eksterne henvisninger 

Krybdyr fra Asien
Naja
Mauricio Aros

Mauricio Fernando Aros Bahamóndez (født 9. marts 1976 i Punta Arenas, Chile) er en tidligere chilensk fodboldspiller (midtbane).

Aros tilbragte størstedelen af sin karriere i hjemlandet, hvor han blandt andet var tilknyttet Universidad de Chile, Cobreloa og Universidad Concepción. Hos Universidad de Chile var han med til at vinde det chilenske mesterskab i både 1999 og 2000.

Aros var også udlandsprofessionel i nogle sæsoner, og spillede blandt andet et enkelt år hos Feyenoord i Holland. Her var han med til at vinde UEFA Cuppen i 2002. Han sad dog på bænken for Rotterdam-klubben i hele finalesejren over Borussia Dortmund.

Aros spillede desuden 27 kampe for det chilenske landshold. Han repræsenterede sit land ved VM i 1998 i Frankrig. Her spillede han én af sit holds fire kampe i turneringen, hvor chilenerne blev slået ud i 1/8-finalen.

Referencer 

Fodboldspillere fra Chile
Fodboldspillere fra Club Universidad de Chile
Fodboldspillere fra Cobreloa
Fodboldspillere fra Huachipato
Fodboldspillere fra Deportes Concepción
Fodboldspillere fra Club Deportivo O'Higgins
Fodboldspillere fra Club Deportivo Universidad de Concepción
Fodboldspillere fra Feyenoord Rotterdam
Personer fra Punta Arenas
Deltagere ved verdensmesterskabet i fodbold 1998
Marcelo Vega

Francisco Marcelo Vega Cepeda (født 12. august 1971 i Copiapó, Chile) er en tidligere chilensk fodboldspiller (offensiv midtbane).

Vega spillede for en lang række af de største chilenske klubber, heriblandt Colo-Colo, Unión Española, Universidad de Chile og Santiago Wanderers. Med Colo-Colo var han med til at vinde det chilenske mesterskab i 1993.

Udover tiden i hjemlandet var Rojas også i udlandet, hvor han blandt andet spillede i den amerikanske Major League Soccer for MetroStars og San Jose Earthquakes.

Vega spillede desuden 30 kampe og scorede ét mål for det chilenske landshold. Han repræsenterede sit land ved VM i 1998 i Frankrig. Her spillede han én af sit holds fire kampe i turneringen, hvor chilenerne blev slået ud i 1/8-finalen.

Referencer 

Fodboldspillere fra Chile
Fodboldspillere fra Colo-Colo
Fodboldspillere fra Unión Española
Fodboldspillere fra Club Universidad de Chile
Fodboldspillere fra Santiago Wanderers
Fodboldspillere fra CD Logroñes
Fodboldspillere fra New York Red Bulls
Fodboldspillere fra San Jose Earthquakes
Personer fra Copiapó
Deltagere ved verdensmesterskabet i fodbold 1998
Luis Musrri

Luis Eduardo Musrri Saravia (født 24. december 1969 i Mallarauco, Chile) er en tidligere chilensk fodboldspiller (defensiv midtbane).

Musrri tilbragte, udover et kortvarigt ophold i Kina hos Yunnan Hongta, hele sin karriere hos Club Universidad de Chile i Santiago. Her var han med til at vinde hele fem chilenske mesterskaber.

Musrri spillede desuden 28 kampe for det chilenske landshold. Han repræsenterede sit land ved VM i 1998 i Frankrig. Han fik ti minutters spilletid i turneringen, hvor chilenerne blev slået ud i 1/8-finalen.

Referencer 

Fodboldspillere fra Chile
Fodboldspillere fra Club Universidad de Chile
Fodboldtrænere fra Chile
Deltagere ved verdensmesterskabet i fodbold 1998
Fernando Cornejo

Fernando Andrés Cornejo Jiménez (28. januar 1969 - 24. januar 2009) var en chilensk fodboldspiller (højre midtbane).

Cornejo tilbragte hele sin karriere i hjemlandet, hvor han spillede for henholdsvis O'Higgins, Cobreloa og Universidad Católica. Længst tid tilbragte han hos Cobreloa, som han var med til at vinde tre chilenske mesterskaber med.

Cornejo spillede desuden 33 kampe og scorede to mål for det chilenske landshold. Han repræsenterede sit land ved VM i 1998 i Frankrig. Her spillede han to af sit holds fire kampe i turneringen, hvor chilenerne blev slået ud i 1/8-finalen.

Cornejo døde af kræft 24. januar 2009 i en alder af 39 år.

Referencer 

Fodboldspillere fra Chile
Fodboldspillere fra Cobreloa
Fodboldspillere fra Club Deportivo Universidad Católica
Personer døde af kræft
Tony Goodgame

Anthony Alan Goodgame (født 19. februar 1946 i Hammersmith, Greater London) er en engelsk tidligere professionel fodboldspiller, der spillede i the Football League, som venstre back.

Referencer 

Fodboldspillere fra England
Fodboldspillere fra Leyton Orient F.C.
Fodboldspillere fra Fulham F.C.
Fodboldspillere fra Hillingdon Borough F.C.
Fabián Estay

Fabián Raphael Estay Silva (født 5. oktober 1968 i Santiago, Chile) er en tidligere chilensk fodboldspiller (midtbane).

Estay spillede gennem sin 19 år lange karriere i flere klubber i både Chile og udlandet. I hjemlandet var han i 1987 med til at vinde Primera División med Universidad Católica. Han var også tilknyttet de to andre store Santiago-klubber, Universidad de Chile og Colo-Colo.

Estay spillede desuden ti år i Mexico, hvor han var med til at vinde det mexicanske mesterskab med både América og Deportivo Toluca. Han spillede også i både Schweiz, Grækenland og Colombia.

Estay spillede desuden 69 kampe og scorede fem mål for det chilenske landshold. Hans debutkamp for holdet var et opgør mod Brasilien den 17. oktober 1990, mens hans sidste kamp i landsholdstrøjen var en VM-kvalifikationskamp 24. april 2001 på hjemmebane mod Uruguay.

Han repræsenterede sit land ved VM i 1998 i Frankrig. Her spillede han alle sit holds fire kampe i turneringen, hvor holdet blev slået ud i 1/8-finalen. Han var også med til at vinde bronze ved Copa América i 1991.

Referencer 

Fodboldspillere fra Chile
Fodboldspillere fra Club Deportivo Universidad Católica
Fodboldspillere fra Club Universidad de Chile
Fodboldspillere fra Colo-Colo
Fodboldspillere fra Club Deportivo Palestino
Fodboldspillere fra FC St. Gallen
Fodboldspillere fra Olympiakos
Fodboldspillere fra Club América
Fodboldspillere fra Deportivo Toluca
Fodboldspillere fra América de Cali
Fodboldspillere fra Club Santos Laguna
Personer fra Santiago de Chile
Deltagere ved verdensmesterskabet i fodbold 1998
Johnny Rep

John Nicholaas Rep (født 25. november 1951 i Zaandam, Holland) er en tidligere hollandsk fodboldspiller (højre kant) og -træner.

Rep spillede for en række klubber gennem sin 16 år lange karriere, blandt andet Ajax og Feyenoord i hjemlandet, Valencia i Spanien samt franske AS Saint-Étienne. Hos Ajax var han med til at vinde en lang række titler, blandt andet to hollandske mesterskaber og to udgaver af Mesterholdenes Europa Cup. Han blev også fransk mester med Saint-Étienne.

Rep spillede desuden 42 kampe og scorede 12 mål for det hollandske landshold. Han var med til at vinde sølv med hollænderne ved både VM i 1974 i Vesttyskland og VM i 1978 i Argentina. Han scorede fire mål i 1974 og tre i 1970, og de syv scoringer gør ham til den mest scorende hollænder nogensinde i VM-sammenhæng.

Referencer 

Fodboldspillere fra Holland
Fodboldtrænere fra Nederlandene
Fodboldspillere fra AFC Ajax
Fodboldspillere fra Feyenoord Rotterdam
Fodboldspillere fra FC Zwolle
Fodboldspillere fra Valencia CF
Fodboldspillere fra Real Betis
Fodboldspillere fra AS Saint-Étienne
Deltagere ved verdensmesterskabet i fodbold 1974
Deltagere ved det europæiske mesterskab i fodbold 1976
Deltagere ved verdensmesterskabet i fodbold 1978
Deltagere ved det europæiske mesterskab i fodbold 1980
Rodrigo Barrera

Rodrigo Hernán Barrera Funes (født 30. oktober 1970 i Santiago, Chile) er en tidligere chilensk fodboldspiller (angriber).

Barrera tilbragte størstedelen af sin karriere i hjemlandet, hvor han primært spillede for Santiago-storklubberne Universidad Católica og Universidad de Chile. Han var med til at vinde det chilenske mesterskab med begge klubber. Han var desuden i en enkelt sæson tilknyttet Necaxa i Mexico, hvor han var med til at vinde det mexicanske mesterskab.

Barrera spillede desuden 22 kampe og scorede fem mål for det chilenske landshold. Han repræsenterede sit land ved VM i 1998 i Frankrig. Han kom dog ikke på banen i turneringen, hvor chilenerne blev slået ud i 1/8-finalen.

Referencer 

Fodboldspillere fra Chile
Fodboldspillere fra Club Deportivo Universidad Católica
Fodboldspillere fra Club Universidad de Chile
Personer fra Santiago de Chile
Deltagere ved verdensmesterskabet i fodbold 1998
Sophie Frederikke Joachime Ernestine von Grote

Sophie Frederikke Joachime Ernestine von Grote, gift rigsgrevinde Rantzau (8. februar 1717 i Lüneburg - 6. december 1791 i Pinneberg) var en tysk adelsdame.

Hun var datter af storbritannisk og braunschweig-lüneburgsk landskabsdirektør Ernst Joachim Grote til Brese og Horn og Mariane du Faur de Pibrac. Hun ægtede 7. september 1738 rigsgreve Ditlev Rantzau, som døde 1746. 1762 blev hun Dame de l'union parfaite.

Kilder 
 Danmarks Adels Aarbog 1930.

Slægten Rantzau
Modtagere af l'union parfaite
Tyskere i 1700-tallet
Danskere i 1700-tallet
Personer fra Lüneburg
Dethlef Carl Rantzau

Dethlef Carl rigsgreve Rantzau (21. juni 1726 – 19. november 1803 i Glückstadt) var en preussisk, senere dansk officer, bror til Frederik Rantzau.

Han var søn af rigsgreve Ditlev Rantzau og Frederikke Amalie Rantzau, blev 1741 kadet i Berlin, premierløjtnant i regimentet Prinz Darmstadt, 1746 kaptajn og 1759 overvagtmester (ved slaget ved Kunersdorf). Rantzau gik i dansk tjeneste og blev 1763 major i Dronningens Livregiment, 1764 premiermajor, 1765 oberstløjtnant, 1769 kammerherre, 1774 oberst og regimentschef, 1777 generalmajor, 1781 Hvid Ridder og slutteligt 1789 generalløjtnant og kommandant i Glückstadt.

30. oktober 1748 ægtede han Giesele Christiane von Stammer (21. maj 1730 - 19. juni 1802 i Glückstadt), datter af Henning von Stammer til Wedelitz.

Kilder 
Danmarks Adels Aarbog 1930.

Dethlef Carl
Grever fra Tyskland
Kammerherrer fra Danmark
Riddere af Dannebrog (1671-1808)
Tyskere i 1700-tallet
Danskere i 1700-tallet
Danskere i 1800-tallet
Personer fra Holsten
Officerer fra Preussen
Generalløjtnanter fra Danmark